**ДОПУНСКИ МЕТЕОРОЛОШКИ и ХИДРОЛОШКИ БИЛТЕН**

**ДАТУМ И ВРИЈЕМЕ (ЛОК.) 13.06.2023. (11.00)**

**Упозорење за обилне падавине у Херцеговини, на истоку и североистоку Републике Српске 15-16. 06.2023.**

Врло обилне падавине захватиће наш регион 15. и 16. јуна. Највећа количина падавина очекује се у Херцеговини, затим у Сарајевско-романијској регији, Горњем Подрињу, широј регији Добоја и до Семберије. Најмања количина падавина се очекује на северозападу.

**Укупна количина падавина у Херцеговини од 80 до 120 mm, локално и до 150 mm, у Сарајевско-романијској регији и Горњем Подрињу од 50 до 90 mm, на североистоку (шира регија Добоја до Семберије) 20 до 40 mm кише.**

Највећа количина падавина се очекује од четвртка ујутру (15.06) до петка поподне (16.06). У суботу ће падавине бити слабе и повремене.

За разлику од обилних падавина у претходном периоду коју се биле пљусковитог карактера и нису биле равномерно распоређене, у наредном периоду се очекују обилније и дуготрајне падавине у широј регији од југа ка североистоку.

**Због честих и обилних падавина у претходном периоду тло је презасићено влагом. Прогнозирана количина падавина проузроковаће проблеме са оборинским водама, изазваће појаву и изливање бујичних поплава, клизишта, проблеме са оборинским водама и појаву урбаних поплава.**

**Очекују се значајан пораст водостаја на ријеци Босни и пораст водостаја притока ријека у горњем и средњем сливу ријеке Дрине.**

Дежурни синоптичар: Милица Ђорђевић

Дежурни у хидрологији: Саша Марић